དཔེར་ན།ངའི་ཕ་ཡུལ་རྨ་ལྷོ་སོག་རྫོང་ནང་ལ་རྫོང་དཔོན་འདེམས་དུས་མི་མང་གི་རེ་བའི་མི་དེ་བདམས་རྗེས་ཡང་བསྐྱར་གོང་རིམ་ནས་འོས་གཞི་བཏོན་པ་ཁོ་ནའི་ནང་ནས་འདེམས་བཅུག་པ་རེད་ཟེར།དེ་ལ་མི་མང་མ་དགའ་བར་འོ་ན་ང་ཚོར་རང་དབང་མེད་ན་ཁྱེད་རང་ཚོ་ལ་སུ་ཞིག་དགོས་ན་དེ་འདེམས་རོགས་ཤོད་དང་དེ་རང་འདེམས་ཆོག་ཅེས་སྤོ་ལངས་པའི་སྐད་ཆ་དེ་བཤད་འདུག་པར་མ་ཟད་འོས་ཤོག་ཀྱང་གོང་རིམ་གྱི་འདོད་བློ་ཡོད་པའི་མི་དེ་ལ་འཕངས་འདུགངོ་མ་ཡིན་ན་གནད་དོན་འདི་འདྲར་ཐུག་དུས་འོས་ཤོག་ཡང་འཕེན་བསྐྱར་འཕེན་བྱེད་བཅུག་ན་ཡང་རང་གི་མོས་མཐུན་ཡོད་པའི་མི་དེ་ཁོ་ནར་འཕངས་ནས་སྡོད་དགོས་ལ།ཡང་ན་འོས་ཤོག་རྩ་བ་ནས་འཕེན་གི་མིན་ཞེས་ངོ་རྒོལ་བྱེད་དགོས།ཐབས་ལམ་འདི་གཉིས་ཀྱིས་གང་ཞིག་བྱས་ཀྱང་མི་མང་ཚང་མ་བཙོན་ལ་འཇུག་ས་མི་འགྲོ་ལ་གཅར་རྡུང་བྱེད་ས་ཡང་མི་འགྲོ།